**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՀՈՒԼԻՍԻ 14-Ի N 1024-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **Ֆինանսների նախարարություն**
 | 11.10.2021N 01/8-3/16366-2021 |
| Ուսումնասիրելով Ձեր 27.09.2021թ. N ՄՆ/ԱԳ-1-4/38554-2021 գրությամբ ներկայացված «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին ՀՀ կառավարության որոշման նախագիծը, որով նախատեսվում է ապահովել «Ժամանակավոր անաշխատունակության և մայրության նպաստների մասին» օրենքում փոփոխություններ և լրացում կատարելու մասին» 2021 թվականի մայիսի 27-ի ՀՕ-242-Ն oրենքի կիրարկումը, հայտնում ենք, որ դիտողություններ և առաջարկություններ չունենք: | Առաջարկությունն ընդունվել է։ |
| 1. **Առողջապահության նախարարություն**
 | 07.10.2021N ԱԱ/11.2/21417-2021 |
| Ի պատասխան Ձեր` 27.09.2021թ. թիվ ՄՆ/ԱԳ-1-4/38554-2021 գրության, ուսումնասիրելով «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» կառավարության որոշման նախագիծը, հայտնում եմ հետևյալը. 1. Նախագծի 3-րդ կետով առաջարկվում է որոշման 5-րդ հավելվածի 21-րդ և 24-րդ կետերից, ինչպես նաև որոշման 6-րդ հավելվածի 6-րդ կետից հանել «տվյալ տարածքը սպասարկող բժշկափորձագիտական» բառերը` անաշխատունակության թերթիկի երկարաձգման իրավասությունը թողնելով հանձնաժողովին: Սակայն որոշման ուսումնասիրությունից հետևում է, որ որոշման իմաստով «հանձնաժողով» եզրույթը կիրառվում է որոշման 5-րդ հավելվածի 11.1-րդ կետով սահմանված հանձաժողովի համար: Միաժամանակ Կառավարության 2006 թվականի մարտի 2-ի թիվ 276-Ն որոշմամբ ժամանակավոր անաշխատունակության ժամկետը երկարաձգելու մասին որոշումն ընդունելու նպատակով փորձաքննության իրականացման իրավասությունը վերապահված է Հայաստանի Հանրապետության միասնական սոցիալական ծառայությանը: Վերոգրյալից ելնելով առաջարկում եմ Նախագծում հստակեցնել, թե անաշխատունակության ժամկետի երկարաձգման հարցերով փորձաքննությունը որ հանձնաժողովի կողմից է իրականացվելու: | Առաջարկությունը չի ընդունվել։Որոշման N 5 հավելվածի 11.1-ին կետով սահմանված է, որ 5 օրից ավել շարունակվող ժամանակավոր անաշխատունակության դեպքում անաշխատունակության ժամկետի յուրաքանչյուր երկարաձգում կատարվում է տվյալ հաստատության` նույն կետում նշված հանձնաժողովի, իսկ դրա բացակայության դեպքում` տնօրենի համաձայնությամբ։ Հանձնաժողովի կազմում ընդգրկվում են ամբուլատոր-պոլիկլինիկական բժշկական հաստատությունում տվյալ հիվանդին բուժող բժիշկը, առողջության առաջնային պահպանման ծառայություններ մատուցող բժիշկը, փորձաքննության գծով տնօրենի տեղակալը, իսկ այդ պաշտոնի բացակայության դեպքում` ամբուլատոր-պոլիկլինիկական բժշկական հաստատության տնօրենը, և որոշման մեջ «հանձնաժողով» եզրույթը կիրառվում է՝ նկատի ունենալով վերը նշված հանձնաժողովը:Ըստ այդմ, որոշման 5-րդ հավելվածի 21-րդ և 24-րդ կետերում երկարաձգելու եզրակացությունը տալիս է հանձնաժողովը։ Իսկ որոշման 6-րդ հավելվածի 6-րդ կետը վերաբերում է բժշկասոցիալական փորձաքննության եզրակացությունից հետո ժամանակավոր անաշխատունակության թերթիկի երկարաձգմանը, որը նույնպես իրավասու է կատարել հանձնաժողովը։Այսպիսով, երկարաձգելու (կամ չերկարաձգելու) եզրակացությունը տալիս է փորձաքննության իրականացման իրավասություն ունեցող մարմինը՝ Միասնական սոցիալական ծառայությունը, որից հետո հանձնաժողովը երկարաձգում է ժամանակահատվածը։ |
| 2. Գործնականում լինում են դեպքեր, երբ առողջության առաջնային պահպանման ծառայություններ մատուցող բժշկական հաստատության ոչ աշխատանքային օրերին և ժամերին հերթափոխային կարգով աշխատող քաղաքացին հիվանդության կապակցությամբ դիմում է շտապ բժշկական օգնության ծառայությանը, հետևաբար առաջարկվում է Նախագծով նախատեսել դրույթ, որով առողջության առաջնային պահպանման ծառայություններ մատուցող բժշկական հաստատությունը քաղաքացուն տրամադրվող ժամանակավոր անաշխատունակության թերթիկում որպես անաշխատունակության սկիզբ նշի շտապ բժշկական օգնության ծառայության բժշկի կողմից տրամադրված հիվանդության փաստն արձանագրող տեղեկանքում նշված ամսաթիվը: | Առաջարկությունը չի ընդունվել։Առաջնային պահպանման ծառայություններ մատուցող բժշկական հաստատությունը քաղաքացու ժամանակավոր անաշխատունակության փաստը կարող է հաստատել միայն քաղաքացու՝ տվյալ հաստատություն դիմելու օրավանից։Առաջարկի ընդունումը կբարդացնի վարչարարությունը և որևէ կերպ չի անդրադառնա ժամանակավոր անաշխատունակության նպաստի իրավունքի իրացման, այդ թվում՝ վրա նպաստի չափի, քանի որ այս դեպքում հաշվի են առնվում աշխատանքային օրերը։ |
| 3. Հաշվի առնելով այն հանգամանքը, որ հիվանդանոցային բժշկական հաստատությունից (ստացիոնարից) դուրս գրվելիս ժամանակավոր անաշխատունակության թերթիկում որպես անաշխատունակության ժամանակահատվածի վերջին օր կարող է նշվել դուրս գրվելու օրվան հաջորդող առավելագույնը 7-րդ օրացուցային օրը և երբեմն «Շարունակելի» գրառմամբ ժամանակավոր անաշխատունակության թերթիկում նշված վերջին օրը համընկնում է առողջության առաջնային պահպանման ծառայություններ մատուցող բժշկական հաստատության ոչ աշխատանքային օրվա հետ, ուստի առաջարկվում է Նախագծով նախատեսել դրույթ, որով առողջության առաջնային պահպանման ծառայություններ մատուցող բժշկական հաստատության համար կսահմանվի իրավասություն քաղաքացուն տրամադրվող ժամանակավոր անաշխատունակության թերթիկը շարունակել հիվանդանոցային բժշկական հաստատության կողմից տրված ժամանակավոր անաշխատունակության թերթիկում նշված վերջին օրվանից: | Առաջարկությունը ընդունվել է։Նախագծով առաջարկվել է լրացում կատարել N 5 հավելվածի 10-րդ կետում, որով հստակեցվել է, որ «Անաշխատունակության վերջը» սյունակում նշվում է «շարունակելի» սյունակում նշված օրվան հաջորդող օրը, իսկ ոչ աշխատանքային օր լինելու դեպքում` դրան հաջորդող աշխատանքային օրը։ |
| 4. Առաջարկում եմ հիմնավորման մեջ նշել առանձին պարբերություն՝ «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ» վերտառությամբ՝ դրանում նշելով, թե ներկայացվող նախագիծը բխու՞մ է համապատասխան ռազմավարական փաստաթղթերից, թե ոչ` պահպանելով վարչապետի 19.08.2021թ. թիվ 02/08.3/28440-2021 հանձնարարականի պահանջները: | Առաջարկությունն ընդունվել է։Հիմնավորումը լրամշակվել է։ |
| 1. Պետական եկամուտների կոմիտե
 | 05.10.2021 թ.թիվ 01/3-3/62275-2021 |
| ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որի վերաբերյալ հայտնում ենք, որ առաջարկություններ չկան։ | Առաջարկությունն ընդունվել է։ |
| 1. Արդարադատության նախարարություն
 | 05.11.2021 թ. թիվ 01/27.0.01/35675-2021 |
| 1. «Հայաստանի Հանրապետության կառավարության 2011 թվականի հուլիսի 14-ի N 1024-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում «օրենքի» բառից առաջ անհրաժեշտ է հանել «Հայաստանի Հանրապետության» բառերը՝ նկատի ունենալով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները:
 | Առաջարկությունն ընդունվել է։Նախագծի նախաբանը խմբագրվել է։ |
| 1. Նախագծի 1-ին կետում «դրա» բառն անհրաժեշտ է փոխարինել «դրանց» բառով:
 | Առաջարկությունն ընդունվել է։Նախագծի 1-ին կետը խմբագրվել է։ |
| 1. Նախագծի 2-րդ կետում «հավելվածում» բառն անհրաժեշտ է փոխարինել «հավելվածի», իսկ նույն կետի 1-ին ենթակետում «խմբագրությամբ» բառն անհրաժեշտ է փոխարինել «բովանդակության նոր՝» բառերով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի 3-րդ մասի դրույթները: Նույն դիտողությունը վերաբերում է նաև Նախագծի 2-րդ կետի 4-րդ և 12-րդ ենթակետերին և նույն կետի 6-րդ ենթակետի «ա» և «գ» պարբերություններին:
 | Առաջարկությունն ընդունվել է։Նախագծի 2-րդ կետում «խմբագրությամբ» բառը փոխարինվել է «բովանդակության նոր՝»։ |
| 1. Նախագծի 2-րդ կետի 10-րդ ենթակետում «աշխատավարձի մասին»» բառերից հետո անհրաժեշտ է լրացնել «Հայաստանի Հանրապետության» բառերը:
 | Առաջարկությունն ընդունվել է։Նախագծի 2-րդ կետի 10-րդ ենթակետը խմբագրվել է։ |
| 1. Հաշվի առնելով այն հանգամանքը, որ Նախագծով նախատեսվող ձևակերպման դեպքում՝ Նախագծի 2-րդ կետի 11-րդ ենթակետով առաջարկվող կարգավորման ինկորպորացման արդյունքում, հիմնական իրավական ակտում կառաջանա բովանդակային անհամապատասխանություն՝ Նախագծի 2-րդ կետի հիշյալ ենթակետում «բառերը» բառից հետո անհրաժեշտ է լրացնել «,իսկ «Մայրության նպաստ» բառերը փոխարինել «Նպաստ» բառով»:
 | Առաջարկությունն ընդունվել է։Նախագծի 2-րդ կետի 11-րդ ենթակետը խմբագրվել է։ |
| 1. Նախագծի 2-րդ կետի 12-րդ ենթակետով լրացվող կետերի համարակալումն անհրաժեշտ է վերանայել, քանի որ Հայաստանի Հանրապետության կառավարության 2011 թվականի հուլիսի 14-ի N 1024-Ն որոշմամբ հաստատված հավելվածն արդեն իսկ ունի 33-րդ կետ: Հիշյալ դիտողությունը բխում է «Նորմատիվ իրավական ակտերի մասին» օրենքի 14-րդ հոդվածի 11-րդ մասի պահանջներից, համաձայն որոնց՝ նորմատիվ իրավական ակտում փոփոխություններ կամ լրացումներ կատարելիս փոփոխվող կամ լրացվող իրավական ակտի բաժինների, գլուխների, հոդվածների, մասերի, կետերի, ենթակետերի, պարբերությունների համարների փոփոխություն չի կատարվում. նորմատիվ իրավական ակտի բաժինների, գլուխների, հոդվածների, մասերի, կետերի, ենթակետերի կամ պարբերությունների միջև համապատասխանաբար նոր բաժին, գլուխ, հոդված, մաս, կետ, ենթակետ կամ պարբերություն կարող է լրացվել միայն լրացուցիչ համարով:
 | Առաջարկությունն ընդունվել է։Նախագծի 2-րդ կետի 12-րդ լրացվող կետերի համարակալումը ճշտվել է։ |
| 1. Նախագծի 3-րդ կետի 4-րդ ենթակետից «է» տառն անհրաժեշտ է հանել:
 | Առաջարկությունն ընդունվել է։Նախագծի 3-րդ կետի 4-րդ ենթակետը խմբագրվել է։ |